03/04/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 27 de marzo de 2019 polo que se concede a autorización administrativa previa e de construción da instalación eléctrica que se describe no concello de Camariñas (Expediente: IN407A 2018/167-1)

Visto o expediente para outorgamento de autorización administrativa previa e de construción da instalación eléctrica que a seguir se cita: - Solicitante: Junta de Compensación Sector Suelo Urbanizable UDI B1 PONTE – NIF: V70413687 - Enderezo Social: Rúa Outeiro, 62 – Ponte do Porto 15121 Camariñas - Título: LMTS CT RBT Parque Empresarial Ponte do Porto - Situación: Polígono empresarial de Ponte do Porto, Ponte do Porto 15121 Camariñas – LMTS a 20 kV, de 2.600 m, condutor tipo RHZ1-2OL 12/20 kV 3x(1x240) mm2 Al, con orixe no paso A/S proxectado no apoio tipo C 14/3000-H35-CAIII proxectado ao carón do apoio 87 a retirar existente da liña VIM-804, e remate no paso A/S proxectado no apoio tipo C 14/4500-H35-CA/CS proxectado ao carón do apoio 84 a retirar existente da liña VIM-804. – Desmantelamento do tramo aéreo da LMT VIM-804 de UFD entre os apoios 84 e 87. Retirada de 4 apoios. – 3 CT (1, 2 e 4) compacto en envolvente prefabricada de formigón en superficie con manobra exterior (tipo 1), cunha potencia de 630 kVA, unha relación de transformación de 20.000/400-230 V e configuración 2L+1P. – 1 CT (3) en edificio prefabricado de formigón con manobra interior (tipo 2), cunha potencia de 630 kVA, unha relación de transformación de 20.000/400-230 V e configuración 2L+1P. – CT Curros-Ponte do Porto (15XBVJ) existente conectarase en anel cos CT proxectados mediante a LMTS proxectada. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación executarase no prazo dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. A Coruña, 27 de marzo de 2019 O xefe territorial Isidoro Martínez Arca